《和洪帅燕新进士》
宋代·林希逸

涂抹年深满鬓星，招呼愧莫簉宾荣。龙门客趁新正宴，鹏路人看第一程。

七字如珠真好语，诸贤似玉要修名。樽前况有师模在，学得阳岩是德成。

作者简介：福州福清人，字肃翁，号竹溪、庸斋。理宗端平二年进士。善画能书，工诗。淳祐中，为秘书省正字。景定中，迁司农少卿。官终中书舍人。有《易讲》、《考工记解》、《竹溪稿》、《鬳斋续集》等。